
Az értékelésírási lehetőség fontos és értékes funkció a döntéseket hozó utazók számára. 
Tisztában vagyunk vele, milyen fontosak a megbízható értékelések. Minden észszerű lépést megteszünk azért, hogy csak olyanok írhassanak „hitelesített értékelést” a tapasztalataikról, akik ténylegesen lefoglaltak valamilyen utazási szolgáltatást, vagy ilyen szolgáltatást nyújtottak. Ezek között a lépések között szerepelhet az értékelést beküldők körének, valamint a beküldési időkeretnek a korlátozása, illetve bizonyos esetekben bizonyítékok bekérése is. Továbbá az alább ismertetett folyamatokat biztosítjuk az utazók és a partnerek számára a platformunkon megjelenített értékelések vitatására. Egyértelműen megjelöljük azokat az általunk megjelenített értékeléseket, amelyeket nem közvetlenül a szolgáltatásunkon keresztül küldtek be és ellenőriztek, ilyenek például az alábbiakban meghatározott, bizonyos nyaralókról és programokról szóló értékelések. 
Amikor az utazók értékeléseket küldenek be a szolgáltatásunkba, automatikus moderálást alkalmazunk, hogy azonosítsuk az olyan problémákat, mint a trágárság, a diszkrimináció, a személyes adatok közzététele és a törvénysértések jelei.  További automatizált és manuális ellenőrzéseket is végzünk az értékelések széles skáláján, mielőtt meghoznánk a végső döntést arról, hogy elutasítjuk vagy közzétesszük őket. Egyes esetekben a szerzőnek arra is lehetősége van, hogy az értékelését ismételten benyújtsa moderálásra.  
Vélemények a szállásokról 
Rendkívül fontos számunkra, hogy az értékelések részrehajlásmentesek legyenek. Utazóink a szálláshely minden aspektusát pontozhatják az értékelésekben, de arra is lehetőségük van, hogy csak  szálláshely vagy a tartózkodás általuk választott jellemzőit pontozzák és véleményezzék. Az utazók minden esetben lehetőséget kapnak arra, hogy tapasztalataikat könnyen átlátható (például 1-től 5-ig terjedő) skálán értékeljék. A már kitöltött szakaszokat a rendszer automatikusan beküldheti az értékelés során. Ha egy utazó több értékelést küld be a szálláshelyen való tartózkodásáról, csak a legutóbbi értékelése jelenhet meg. A szálláshelyek összesített vagy címsorban megjelenített pontszámai az adott szálláshellyel kapcsolatban írt összes értékelés végleges pontszámának átlagai. 
A következő jogosultsági és eltávolítási feltételek képezik a szükséges alapot az értékelések szolgáltatásunkban történő megjelenítéséhez. Bármely feltétel figyelmen kívül hagyása esetén az érintett értékelést elutasíthatjuk vagy eltávolíthatjuk.
Az értékeléseket a tartózkodástól számított 6 hónapon belül kell benyújtani. A tulajdonosok nem értékelhetik a saját szálláshelyüket, az általuk kezelt szálláshelyeket, illetve semmilyen más szálláshelyet, amellyel valamilyen kapcsolatban állnak, az utazók pedig nem írhatnak értékelést saját magukról.Kérésre az utazóknak és a szálláshelyeknek megfelelő módon igazolniuk kell a szálláshelyen való tartózkodást (vagy adott esetben a tartózkodás másik fél késlekedése miatti meghiúsulását). A kielégítő bizonyítékok közé tartoznak a vonatkozó tartózkodási bizonylatok; a nyaralóba való bejutással kapcsolatos, rendszerünk által küldött bizonylatok; az olyan nyugták, amelyek igazolják az utazó érkezése szerint felmondott nyaralóbérleti megállapodás szerinti fizetés megtörténtét; valamint az olyan dokumentumok, amelyek igazolják a fizetés nyaralóbérleti szerződésnek megfelelő megtörténtét azokban az esetekben, amikor az utazónak az érkezés után előre nem látott körülmények miatt egy másik szálláshelyen kellett tartózkodnia.
Az összes értékelést (a pozitívakat és a negatívakat egyaránt) közzétesszük és megjelenítjük, amennyiben megfelelnek az irányelveinknek, amelyek tiltják többek között az alábbiak szerepeltetését: 
- szálláshelyek árai, ártartományai és egyéb, árral kapcsolatos információk; 
- más értékelésekkel vagy a webhely tartalmával kapcsolatos megjegyzések vagy kérdések; 
- közvetlenül a szálláshely személyzetének szánt közvetlen megjegyzések és kérdések, valamint a szálláshelyek utazóknak címzett, közvetlen foglalásra való felhívásai; 
- hamis állítások vagy jogsértő megjegyzések; 
- trágárság vagy más kifogásolható tartalom; 
- telefonszámok, fizikai címek, e-mail-címek vagy egy adott személyhez köthető információk; 
- HTML-címkék és URL-címek; 
- weboldalakról, könyvekből, magazinokból, újságokból vagy más forrásokból származó idézetek; 
- mások személyes adataival való visszaélés és információk egy másik emberről. 
Csupán a kedvezőtlen tartalom miatt nem távolítjuk el az értékeléseket. Nem távolítjuk el azokat az értékeléseket, amelyek arról szólnak, hogy az utazó megpróbált megszállni, de nem kapott szobát, vagy hogy az utazó a tervezettnél korábban távozott. Az általunk meghatározott megfelelő vagy súlyos körülmények fennállása esetén azonban eltávolítjuk az értékeléseket. Ilyen esetek többek között a következők: 
- Az értékelés a személyzet egyik tagjának teljes nevét tartalmazza. 
- Az értékelésről kiderül, hogy hamis, vagy csalárd módon küldték be. 
- A értékelő fotói nem megfelelő tartalmat, például meztelenséget ábrázolnak. 
- Az értékelés gyermekek ellen elkövetett erőszakot vagy gyermekpornográfiát tartalmaz. 
- Az értékelés egy vendég súlyos sérüléséről vagy haláláról tartalmaz információkat. 
Eltávolíthatjuk (vagy dönthetünk úgy, hogy nem tesszük közzé) azokat az értékeléseket, amelyeknél úgy találjuk, hogy a beküldésre vonatkozó alkalmassági követelmények nem teljesülnek (például a nem megfelelő időzítés vagy a tartózkodás igazolásának hiánya miatt), vagy amelyek érintettek egy utazó jogszerű kérelmének – például személyes adatokkal kapcsolatos kérésének – ügyében. Az utazók számára biztosított információk kiegyensúlyozottságának jegyében általános szabályként 3 év elteltével eltávolítjuk az értékeléseket, kivéve abban az esetben, amikor a szálláshelyről csak korlátozott számú értékelés áll rendelkezésre. 
Az utazók jelenthetik az általuk kifogásolhatónak vélt értékeléseket az ügyfélszolgálati csapatunknak, és számos weboldalunkon arra is lehetőségük van, hogy közvetlenül „megjelöljék” a problémás értékeléseket – jelenleg is dolgozunk rajta, hogy ezt a funkciót összes szolgáltatásunkban elérhetővé tegyük. 
A szálláshelyeknek a vezetőségi válasz funkción keresztül lehetőséget biztosítunk arra, hogy reagáljanak az értékelésekre, így közvetlenül jelezhetik az értékelésben említett problémák megoldását és a szálláshelyen végzett fejlesztéseket a potenciális vendégeknek. Mindez hozzájárulhat a szálláshellyel kapcsolatos perspektívák kiegyensúlyozott megjelenítéséhez, és további hasznos információkkal szolgálhat az utazók számára. 
Ha egy szálláshely okkal véli úgy, hogy egy értékelés a moderálás ellenére sem felel meg a fent vázolt irányelveknek, lehetőséget kínálunk arra is, hogy beküldje az értékelés vitatására szolgáló űrlapot az általa használt partneri szolgáltatáson keresztül. Eseti alapon bíráljuk el a szálláshelyek által beküldött, értékelések eltávolítására vonatkozó kérelmeket is abban az esetben, ha a szálláshely tulajdonost cserélt, vagy a szálláshelyen nagyobb mértékű felújítást végeztek. 
Nem osztunk meg személyazonosításra alkalmas információkat az értékelések szerzőiről és a szálláshelyekkel folytatott tranzakcióiról, valamint nem tesszük lehetővé a szálláshelyek és az értékelések szerzői közötti közvetlen kapcsolatfelvételt. A fent ismertetett moderálást, valamint azokat eseteket kivéve, amikor az értékelés normál folyamatának részeként támogatást nyújtunk az értékelés írójának az általa feltett kérdés vagy bejelentett probléma tekintetében, nem vesszük fel aktívan a kapcsolatot az értékelések szerzőivel.  
